Mis tehtud, see tehtud. Inimene võttis vastutuse ja loodan, et tunnistas vähemalt endale oma viga. Maksumaksja raha läks aga oma teed. Kuid see ei ole veel kõik. Linnavõim otsustas lahkuvale abilinnapeale veel ka preemiat maksta. Olen lugenud põhjendusi, et tegu oli kõige keerulisema töövaldkonnaga, kus tuleb  kokku puutuda linnaelanike igapäevaste probleemidega ning muredega. Ma leian, et kõigi abilinnapeade valdkondades tuleb kokku puutuda inimeste rõõmude ja muredega. Jäägu see igaühe enda otsustada, kas sellisel puhul kahekordse kuupalga suurust preemiat maksta on asjakohane või mitte. Igatahes läksid needki rahad oma teed.